**სტუდენტთა სამეცნიერო კონფერენცია საერთაშორისო სისხლის სამართალში**

ცხადდება ნაშრომების მიღება ფოლკსვაგენის სამეცნიერო ფონდის, თსუ-ს იურიდიული ფაკულტეტის შედარებითი და ტრანსნაციონალური სისხლის სამართლის ინსტიტუტის, ბილეფელდისა და იენის უნივერსიტეტების მიერ ორგანიზებულ სტუდენტთა სამეცნიერო კონფერენციაში მონაწილეობის მისაღებად!

კონფერენციაში მონაწილეობის მიღება შეუძლიათ საქართველოს უმაღლესი სასწავლებლების სამართლის/საერთაშორისო სამართლის ბაკალავრიატის მესამე/მეოთხე კურსისა და მაგისტრატურის საფეხურის სტუდენტებს.

კონფერენციაზე წარმოდგენილი მოხსენებები უნდა ეხებოდეს საერთაშორისო სისხლის სამართლის აქტუალურ საკითხებს.

**კონფერენციაში მონაწილეობის მსურველებმა 2023 წლის 12 მარტის ჩათვლით ელექტრონული ფოსტის მისამართზე** **vwiclproject@gmail.com** **უნდა წარმოადგინონ:**

ა) პირადი მონაცემების (აპლიკაციის) შევსებული ფორმა (დანართი);

ბ) სამეცნიერო ნაშრომი.

საკონფერენციო ნაშრომი და მოთხოვნილი დოკუმენტები წარმოდგენილ უნდა იქნეს Word-ის და PDF ფაილის სახით.

**სტუდენტთა სამეცნიერო კონფერენცია ტარდება ორ ეტაპად:**

ა) შესაბამისი მიმართულების პროფესორების მიერ ნაშრომთა შეფასება და საუკეთესო ნაშრომების გამოვლენა შემდეგ ეტაპზე გადასვლის მიზნით;

ბ) შერჩეულ მონაწილეთა მოხსენებების წარდგენა ზეპირი ფორმით.

**კონფერენციის ზეპირი ეტაპი ჩატარდება 2023 წლის 25 მარტს, ივანე ჯავახიშვილის სახელობის თბილისის სახელმწიფო უნივერსიტეტში!**

საკონფერენციო ნაშრომის მოცულობა უნდა იყოს A4 ფორმატის ფურცლის 10-დან არაუმეტეს 15 გვერდისა, სატიტულო ფურცლის და ბიბლიოგრაფიის გარეშე.

სტუდენტის მიერ გათვალისწინებული უნდა იქნეს საკონფერენციო ნაშრომის შესრულების აკადემიური / ტექნიკური მოთხოვნები და ციტირების სტანდარტი, წინააღმდეგ შემთხვევაში ნაშრომი ჩაითვლება კონფერენციისთვის შეუსაბამოდ / პლაგიატად და მოიხსნება კონფერენციიდან:

**პლაგიატად ჩაითვლება ნაშრომი, რომელშიც:**

ა) ციტირებულია სხვა ავტორის აზრი და არ არის გამოყენებული ბრჭყალები ავტორის/წყაროს მითითებით ან ტექსტი არ გამოიყოფა სხვა საშუალებით (მუქი შრიფტი, დახრილი შრიფტი).

ბ) გაკეთებულია პერიფრაზი, რომელშიც ორიგინალური ტექსტის ფრაზები მცირედით არის შეცვლილი და წარმოდგენილია, როგორც საკუთარი.

გ) გამოყენებულია სხვა კვლევის შედეგები, მათ შორის, საკუთარი (სტატია, პროექტი, წიგნი), რომელსაც არ აქვს მითითებული წყარო.

დ) გამოყენებულია სხვადასხვა ვებგვერდის მასალა (კვლევის შედეგები, ცხრილები, გრაფიკები და ა.შ.) წყაროს მითითების გარეშე.

**1. შესაბამისი მიმართულების პროფესორების მიერ ნაშრომთა შეფასება და საუკეთესო ნაშრომების გამოვლენა შემდეგ ეტაპზე გადასვლის მიზნით**

1.1 ნაშრომები გადაეცემა საკონკურსო კომისიას შესაფასებლად, რის შედეგადაც შეირჩევა კონფერენციაზე წარმოსადგენი მოხსენებები.

1.2. წერილობითი ნაშრომი ფასდება 60 ქულით. შეფასების კრიტერიუმებია:

ა) თემის აქტუალობის წარმოჩენა და მიღებული შედეგების დასაბუთება (20 ქულა);

ბ) თავისუფალი აზროვნება და დასკვნების გაკეთების უნარი (20 ქულა);

გ) ნაშრომის აკადემიური და ტექნიკური შეფასება (მათ შორის, დაცულია თუ არა სტრუქტურის ლოგიკური ხაზი და ციტირება) (20 ქულა).

1.3. ამ მუხლის მე-2 პუნქტით განსაზღვრული შეფასებიდან 40 ქულაზე ნაკლები შეფასების შემთხვევაში სტუდენტი არ დაიშვება შემდეგ ეტაპზე.

**2. შერჩეულ მონაწილეთა მოხსენებების წარდგენა ზეპირი ფორმით**

2.1. კონფერენციისთვის შერჩეულ მონაწილეებს სტუდენტთა სამეცნიერო კონფერენციის დღის წესრიგი და შესაბამისი ინსტრუქცია ეცნობებათ წინასწარ, ელექტრონული ფოსტის მეშვეობით.

2.2. კონფერენცია ტარდება სრულად ფიზიკური ფორმით, ხოლო ზეპირი მოხსენების ეტაპის დისტანციურად ჩატარება შესაძლებელია გამონაკლისის სახით, რაზეც გადაწყვეტილებას იღებს შესაბამისი საკონკურსო კომისია.

2.3. კონფერენციაზე მონაწილეებმა უნდა წარმოადგინონ 10-წუთიანი მოხსენებები, სავალდებულოა Power Point-ის გამოყენება.

დისკუსიისათვის განსაზღვრულია 5 წუთი.

2.4. ზეპირი პრეზენტაცია ფასდება 40 ქულით (გამოიანგარიშება საშუალო ქულა).

შეფასების კრიტერიუმებია:

ა) პრეზენტაციის ეფექტურობა (20 ქულა);

ბ) დისკუსიის წარმოების უნარი (20 ქულა).

2.5. ამ მუხლის მე-4 პუნქტით განსაზღვრული შეფასებიდან 20 ქულაზე ნაკლები შეფასების შემთხვევაში სტუდენტი არ დაიშვება საბოლოო შეფასების ეტაპზე.

**სტუდენტთა სამეცნიერო კონფერენციაში გამარჯვებულების გამოვლენა**

1. სტუდენტთა სამეცნიერო კონფერენციის ჟიური, ზემოაღნიშნული კრიტერიუმების საფუძველზე, გამოავლენს სამ გამარჯვებულს (I, II და III ადგილი).

2. ქულათა გათანაბრების შემთხვევაში საპრიზო ადგილი ენიჭება თანაბარი ქულის მქონე მონაწილეებს, სხვა შემთხვევაში არა.

3. სტუდენტთა სამეცნიერო კონფერენციის შედეგები მონაწილეებს ეცნობებათ კონფერენციის ზეპირი ეტაპის დასრულებისთანავე.

4. სტუდენტთა სამეცნიერო კონფერენციაზე გამოვლენილ გამარჯვებულებსა და მონაწილეებს გადაეცემათ სერტიფიკატები.

დამატებითი შეკითხვების შემთხვევაში შეგიძლიათ მოგვმართოთ შემდეგ ელ. ფოსტის მისამართზე: vwiclproject@gmail.com

**საკონტაქტო პირები:**

პროექტის ხელმძღვანელი - გიორგი დგებუაძე, ელ.ფოსტა giorgi.dgebuadze@tsu.ge

პროექტის ასისტენტი - ნინო მაისურაძე, ელ.ფოსტა nino.maisuradze046@law.tsu.ge

**დანართი**

**განაცხადის ფორმა**

სახელი, გვარი:

თემის სათაური:

საგანმანათლებლო პროგრამა:

სასწავლო სემესტრი:

მისამართი:

ტელეფონის ნომერი:

ელფოსტის მისამართი:

მიგიღიათ თუ არა მონაწილეობა სტუდენტურ სამეცნიერო კონფერენციაში

**საკონფერენციო ნაშრომის შესრულების აკადემიური / ტექნიკური მოთხოვნები და ბიბლიოგრაფია**

საკონფერენციო ნაშრომი უნდა აკმაყოფილებდეს შემდეგ ფორმალურ მოთხოვნებს:

1. ნაშრომს უნდა ჰქონდეს სატიტულო ფურცელი, სადაც აღინიშნება: უნივერსიტეტის ლოგო, უნივერსიტეტის სახელწოდება, ფაკულტეტის სახელწოდება, ავტორის სახელი და გვარი, სტატუსი, თემის სახელწოდება, ადგილი (სადაც შესრულებულია ნაშრომი), წელი.

2. ნაშრომის ძირითადი, ქართულენოვანი ტექსტი აკრეფილი უნდა იყოს Sylfaen-ში - 12 ფონტში (სქოლიო იმავე ფონტის 10-იანი შრიფტით). ძირითად ტექსტსა და სქოლიოში ხაზებს შორის მანძილი უნდა იყოს 1.0.

3. ნაშრომი უნდა შესრულდეს A4 ფორმატის word-ის დოკუმენტში, მინდორი, ოთხივე მხრიდან უნდა იყოს 2-2-2-2 სმ.

4. სტატია უნდა იყოს მკაფიოდ სტრუქტურირებული, შემდეგი შემადგენლობით:

- სატიტულო ფურცელი;

- სარჩევი;

- შესავალი;

- ძირითადი ნაწილი (სტრუქტურულად უნდა იქნეს ჩაშლილი);

- დასკვნა;

- ბიბლიოგრაფია.

5. შესავალი და დასკვნა არ ინომრება, ხოლო ნაშრომის ძირითადი ნაწილი სტრუქტურულად უნდა იქნეს ჩაშლილი: თავებად, ქვეთავებად და ა.შ. და შესაბამისად დანომრილი: 1.; 1.1.; 1.2.; 1.2.1.; 1.2.2.; 1.3. და ა.შ.

6. ტექსტი, ძირითადად, უნდა გადმოიცეს III პირში, ავტორი საკუთარი პოზიციის გამოსახატავად მაქსიმალურად უნდა მოერიდოს პირველ პირში თხრობას.

7. სქოლიო უნდა განთავსდეს ყოველი გვერდის ბოლოში.

8. სქოლიოში ერთხელ გამოყენების შემდეგ, როდესაც მომდევნოდ მეორდება იგივე წყარო, უნდა მიუთითოთ – იქვე (იტალიკით), და შემდეგ შესაბამისი გვერდის ნომერი;

9. ქართული ტექსტისათვის უნდა გამოიყენოთ ე.წ. ქვედა და ზედა ბრჭყალები („...“), ხოლო უცხოენოვანი ტექსტისათვის კი - ზედა ბრჭყალები (“...”).

10. ყოველი ახალი მითითებისას გამოყენებული წყარო მიუთითეთ სრულყოფილად. არ გამოიყენოთ შემდეგი აღნიშვნები - დასახ. ნაშრომი, ან მითითებული ნაშრომი.

11. მეორეული წყაროს გამოყენების შემთხვევაში, თავდაპირველად უნდა მიეთითოს ის ნაშრომი, რომელშიც ავტორი გაეცნო პირველად წყაროს.

12. ბიბლიოგრაფიაში წყაროები უნდა განთავსდეს . კონსოლიდირებული და ნუმერირებული სახით შემდეგი თანმიმდევრობით:

- ქართულ ენაზე მითითებული ნორმატიული მასალა და აქტები (მიღების თარიღის მითითებით);

- ქართულენოვანი სამეცნიერო ლიტერატურა ანბანური თანმიმდევრობის დაცვით;

- ქართულენოვანი სასამართლო გადაწყვეტილებები (უახლესიდან უძველესისკენ);

- ინგლისურ ენაზე მითითებული ნორმატიული მასალა და სხვა აქტები;

- სხვა ენებზე მითითებული ნორმატიული მასალა და სხვა აქტები (უახლესიდან უძველესისკენ);

- ინგლისურენოვანი სამეცნიერო წყაროები ანბანური თანმიდევრობის დაცვით;

- სხვა ენებზე მითითებული სამეცნიერო ნაშრომები ანბანური თანმიმდევრობის დაცვით;

- ინგლისურ ენაზე მითითებული უცხოური სასამართლო გადაწყვეტილებები (უახლესიდან უძველესისკენ);

- სხვა ენებზე მითითებული უცხოური სასამართლო გადაწყვეტილებები (უახლესიდან უძველესისკენ);

- ნაშრომში დამოუკიდებლად (წყაროს სახელწოდების გარეშე) მითითებული ელექტრონული ბმულები.